b'\n_START_ARTICLE_\nIntian ja Pakistanin suhteet\n_START_PARAGRAPH_\nIntian ja Pakistanin suhteet ovat yleens\xc3\xa4 olleet j\xc3\xa4nnittyneet historiallisista ja poliittisista syist\xc3\xa4. V\xc3\xa4lill\xc3\xa4 maat ovat yritt\xc3\xa4neet liennytt\xc3\xa4\xc3\xa4 v\xc3\xa4lej\xc3\xa4\xc3\xa4n, v\xc3\xa4lil\xc3\xa4 on ollut sotia ja pienempi\xc3\xa4 yhteenottoja. Perimm\xc3\xa4inen syy maiden v\xc3\xa4liseen konfliktiin lienee erilaisissa uskonnoissa ja n\xc3\xa4it\xc3\xa4 hy\xc3\xb6dynt\xc3\xa4v\xc3\xa4ss\xc3\xa4 politiikassa. _NEWLINE_Kun Brittil\xc3\xa4inen Intia itsen\xc3\xa4istyi, se jakautui muslimienemmist\xc3\xb6iseen Pakistaniin ja _NEWLINE_hinduenemmist\xc3\xb6iseen Intiaan. Vuosina 1947-1948 k\xc3\xa4ytiin Ensimm\xc3\xa4inen Intian\xe2\x80\x93Pakistanin sota.  T\xc3\xa4ll\xc3\xb6in muslimit ja hindut karkoittivat eriuskoisia toistensa alueilta tappaen joukoittain. Kashmirista syntyi kiistaa, kun Pakistanin ja Intian itsen\xc3\xa4istyess\xc3\xa4 muslimienemmist\xc3\xb6isen Kashmirin maharaja, joka oli itse hindu, p\xc3\xa4\xc3\xa4tti liitty\xc3\xa4 Intiaan. _NEWLINE_Kun Pakistan pyrki valtaamaan Kashmirin, toinen sota puhkesi maiden v\xc3\xa4lill\xc3\xa4 vuonna 1965.  Kun vuonna 1971 It\xc3\xa4-Pakistan itsen\xc3\xa4istyi Bangladeshiksi, syttyi  kolmas sota,_NEWLINE_ . Vuonna 1999 k\xc3\xa4ytiin Kargilin alueella pieni rajasota. 2000- ja 2010-luvulla maiden v\xc3\xa4lill\xc3\xa4 on ollut pieni\xc3\xa4 v\xc3\xa4likohtauksia, kun Pakistanista on tullut terroristeja Intian alueelle._NEWLINE_Intian ja Pakistanin v\xc3\xa4lit kylmeniv\xc3\xa4t  vuoden 2006 ja vuoden 2008 Mumbain terrori-iskujen takia. Kashmirin alueen kapinointi vuonna 2016 lis\xc3\xa4si maiden v\xc3\xa4list\xc3\xa4 j\xc3\xa4nnitett\xc3\xa4.  Kun islamistit tekiv\xc3\xa4t vuonna 2019 terrori-iskun Kashmirissa, niin maiden v\xc3\xa4lill\xc3\xa4 oli rajoitettu lyhyt aseellinen konflikti.'